หม่อมเจ้ากาฬวรรณดิศ ดิศกุล

พลเรือเอก หม่อมเจ้ากาฬวรรณดิศ ดิศกุล (5 มีนาคม พ.ศ. 2454 – 25 มกราคม พ.ศ. 2527) เป็นทหารเรือและนักการเมืองชาวไทย อดีตสมุหราชองครักษ์ อดีตสมาชิกวุฒิสภา อดีตสมาชิกสภานิติบัญญัติแห่งชาติ อดีตสมาชิกสภาร่างรัฐธรรมนูญ อดีตราชองครักษ์เวร อดีตผู้บัญชาการกรมนาวิกโยธิน

พระประวัติ 
พลเรือเอก หม่อมเจ้ากาฬวรรณดิศ ดิศกุล ประสูติเมื่อวันที่ 5 มีนาคม พ.ศ. 2453 ที่วังวรดิศ เป็นโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ที่ประสูติแต่หม่อมอบ ดิศกุล ณ อยุธยา พระองค์มีพระนามลำลองว่า ท่านชายดำ

หม่อมเจ้ากาฬวรรณดิศ สมรสกับหม่อมฉวีทิพย์ ดิศกุล มีบุตร-ธิดาทั้งสิ้น 3 คนคือ

 หม่อมราชวงศ์ฉัตรแก้ว นันทาภิวัฒน์ สมรสกับ นายสืบกุล นันทาภิวัฒน์
 ฉัตรเบญจา นันทาภิวัฒน์
 หม่อมราชวงศ์ชื่นกมล ดิศกุล
 หม่อมราชวงศ์ดำรงดิศ ดิศกุล

พลเรือเอก หม่อมเจ้ากาฬวรรณดิศ ดิศกุล สิ้นชีพิตักษัยด้วยพระโรคพระหทัยวาย ณ โรงพยาบาลศิริราช เมื่อวันที่ 25 มกราคม พ.ศ. 2527 สิริพระชันษาได้ 72 ปี 10 เดือน ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร โปรดเกล้าฯ ให้ พระบาทสมเด็จพระวชิรเกล้าเจ้าอยู่หัว (ขณะดำรงพระอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จพระราชดำเนินแทนพระองค์ไปวางพวงมาลาและพระราชทานน้ำหลวงสรงศพ และในการนี้ยังได้โปรดเกล้าฯ พระราชทานโกศมณฑป ฉัตรเครื่องสูงทองแผ่ลวด เป็นเครื่องประดับพระเกียรติยศ

ต่อมาในวันอังคารที่ 20 มีนาคม พ.ศ. 2527 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และ นาวาอากาศเอก วีระยุทธ ดิษยะศริน ไปยังเมรุหลวงหน้าพลับพลาอิสริยาภรณ์ วัดเทพศิรินทราวาสราชวรวิหาร ในการพระราชทานเพลิงศพ พลเรือเอก หม่อมเจ้ากาฬวรรณดิศ ดิศกุล

การศึกษา 
 โรงเรียนเทพศิรินทร์ สอบได้ชั้นมัธยมศึกษาปีที่ 5 เมื่อปี พ.ศ. 2467
โรงเรียนมัธยมกาเมลเฮเลอรุมยิมเนซีอุม ณ กรุงโคเปนเฮเกน ประเทศเดนมาร์ก สำเร็จชั้น 3 ก (มัธยม 8) เมื่อ พ.ศ. 2475
 สอบเข้าโรงเรียนนายเรือราชนาวีเดนมาร์ก ณ กรุงโคเปนเฮเกน เมื่อปี พ.ศ. 2475
 ได้รับประกาศนียบัตรเดินเรืออย่างต้นหน เมื่อ พ.ศ. 2478
ได้รับประกาศนียบัตรเดินเรืออย่างกัปตัน เมื่อ พ.ศ. 2479
ได้เป็นว่าที่เรือตรี เมื่อปี พ.ศ. 2480
ได้เป็นว่าที่เรือโท เมื่อปี พ.ศ. 2481
เข้าศึกษาชั้นเสนาธิการแผนกกรมทหารรักษาฝั่ง (ป้อม) ณ โรงเรียนเสนาธิการทหารเรือ ณ กรุงสตอคโฮล์ม ประเทศสวีเดน เมื่อ พ.ศ. 2481

ตำแหน่ง 
 18 กันยายน พ.ศ. 2496 - ราชองครักษ์เวร
พ.ศ. 2498 - ทูตทหารเรือประจำกลุ่มประเทศสแกนดิเนเวีย
 1 สิงหาคม พ.ศ. 2502 - ผู้บัญชาการ กรมนาวิกโยธิน
 1 ตุลาคม พ.ศ. 2505 - ที่ปรึกษากองทัพเรือ
 26 มิถุนายน พ.ศ. 2507 - สมุหราชองครักษ์
 1 ธันวาคม พ.ศ. 2507 - นายทหารพิเศษประจำ กรมทหารราบที่ 1 มหาดเล็กรักษาพระองค์

พระยศ 
 1 เมษายน พ.ศ. 2488 - นาวาตรี
 1 มกราคม พ.ศ. 2491 - นาวาโท
 1 มกราคม พ.ศ. 2495 - นาวาเอก
 1 มกราคม พ.ศ. 2498 - พลเรือจัตวา
 1 มกราคม พ.ศ. 2502 - พลเรือตรี
 1 มกราคม พ.ศ. 2506 - พลเรือโท
 1 ธันวาคม พ.ศ. 2507 - พลโท
 1 ตุลาคม พ.ศ. 2508 - พลเรือเอก
 15 กรกฎาคม พ.ศ. 2509 - พลเอก
 พ.ศ. 2511 - พลอากาศเอก

ตำแหน่งทางการเมือง 
 23 มีนาคม พ.ศ. 2504 - สมาชิกสภาร่างรัฐธรรมนูญ
 4 กรกฎาคม พ.ศ. 2511 - สมาชิกวุฒิสภา

พงศาวลี

เครื่องราชอิสริยาภรณ์ 
พลเรือเอก  ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้

เครื่องราชอิสริยาภรณ์ไทย

เครื่องราชอิสริยาภรณ์ต่างประเทศ 
 : 
 พ.ศ. 2498 –  เครื่องราชอิสริยาภรณ์นักบุญโอลาฟ ชั้นที่ 2
 : 
 พ.ศ. 2501 –  เครื่องราชอิสริยาภรณ์แดนเนอโบร ชั้นที่ 1
 : 
 พ.ศ. 2501 –  เครื่องราชอิสริยาภรณ์ดาบ ชั้นที่ 1
 : 
 พ.ศ. 2506 –  ลีเจียนออฟเมอริต ชั้นผู้บังคับบัญชา
 : 
 พ.ศ. 2510 –  เครื่องอิสริยาภรณ์กิตติคุณแห่งสาธารณรัฐออสเตรีย ชั้นที่ 1 (เงิน)
 : 
 พ.ศ. 2512 –  เครื่องอิสริยาภรณ์ดารามหาปุตรา ชั้นที่ 2

อ้างอิง

บรรณานุกรม 
 https://archive.org/details/2025270000unse

ราชสกุลดิศกุล
ทหารเรือชาวไทย
ผู้บัญชาการหน่วยบัญชาการนาวิกโยธิน
ราชองครักษ์เวร
สมุหราชองครักษ์
ผู้ได้รับเครื่องราชอิสริยาภรณ์ ป.จ. (ฝ่ายหน้า)
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.